text: Afectacions per les obres del metro a la zona de l'Estruch
  Inici » Actualitat » Notícies » Afectacions per les obres del metro a la zona de l'Estruch
  La zona quedarà afectada pel que fa a la circulació de vehicles i autobusos, passos de vianants i accessos a equipaments.
  divendres, 21 novembre, 2008 - 12:44
  A partir del 25 de novembre està previst que l'empresa pública de la Generalitat GISA comenci les obres de construcció de l'estació de metro de la línia L9 que estarà situada a l'encreuament de les avingudes de la Verge de Montserrat i del Pare Andreu de Palma.
  Està previst que les obres acabin a finals de 2010 o principis de 2011.
  L'Ajuntament està fent un esforç especial per minimitzar les molèsties d'aquestes obres.
  Pel que fa a les línies d'autobús, les obres suposaran nous recorreguts per a les línies 65, 165, L21, L10 i L78. Podeu consultar els nous itineraris a través del document (Pdf) situat a peu de pàgina.
  Per solucionar la manca d'aparcament provocada per les obres, l'Ajuntament ha habilitat un pàrquing provisional de 96 places, més dues per a persones amb discapacitat. El pàrquing té el seu accés pel carrer de Pau Casals.
  Accessos als equipaments
  L'accés a la residència i centre de dia per a persones amb discapacitat psíquica El Tamariu, tant de vehicles com de persones, es fa per la part central del nou aparcament provisional.
  El Centre de Promoció Econòmica, el CAP Ramona Via, el CEM Estruch i La Capsa mantenen els seus accessos, tot i que l'entrada a La Capsa per Pare Andreu de Palma podria veure's afectada en algun moment.
  Per a qualsevol informació, reclamació o queixa, adreceu-vos al PAC (Punt d'Atenció Ciutadana) de GISA, a la pl. de Catalunya / av. del Doctor Gallart i Monés, de dilluns a divendres de 10 a 14 i de 16 a 20 h. Tel. 934 790 973 pacelprat@gisa.cat